title: "Активни потребители" проверяват какво съдържа лютеницата

maintext:
Фотограф: Цветелина Ангелова
В края на октомври или началото на ноември неправителствената организация "Активни потребители" ще обяви резултатите от тестовете, които прави, на лютеницата, която се предлага на пазара. Целта е да се установи съдържанието на този продукт. Това съобщава в интервю пред "24 часа" председателят на организацията Богомил Николов.В началото на лятото организацията установи странности в съдържанието на майонезата и млечни продукти, наричани сирене, които са произведени от заместваща суровина.Този път от организацията са взели за изследване и три домашни лютеници от различни краища на страната, за да бъдат база за сравнение."Най-вероятно в домашно произведените лютеници почти няма да има въглехидрати. Просто защото те няма как да дойдат от зеленчуците", казва в аванс Николов.От организацията са изпратили писмо до големите търговски вериги с предложение сами да отделят на различни щандове имитиращите продукти, така че да не се подвеждат потребителите."Достатъчно е една верига да го направи, това вече ще ни покаже много", смята Николов.Той дава пример с Англия, където по примера на една търговска верига и другите започнали да поставят зелен стикер на храните, които съдържат малко сол и захари, а с жълто и червено, ако са повече. Тази практика е била обсъждана да стане европейска директива, но това не се случило.Николов напомня, че доста хора се предоверяват като смятат, че след като един продукт е стигнал до рафтовете на магазините, той е бил проверен от редица държавни структури. "Отдавна не е така. Отговорността е изцяло на производителите и след това на търговците", обяснява той. Допълва, че многообразието на стоки е толкова голямо, че не е възможно да се проверява всеки продукт.


description: Проверка на приватизаторите и на хората, "проспали" криминалността, няма как да не рикошира и върху главните секретари на МВР през Прехода - те са и пряко контролиращи и координиращи дейността на съответните служби в МВР, и върху приближените на сърцата им бизнесмени и бизнес дами.

title: Проверка на приватизацията? Зажми да те лажем

maintext:
преди да се извърши подобна проверка на приватизациите, трябва да се направи
още по-подробна проверка на приватизаторите
без които нямаше да има точно такива приватизации, както и на хората, вкл. в МВР и ДАНС, които са "проспали" криминалността на тези приватизатори. А това няма как да не рикошира и върху главните секретари на МВР през Прехода - те са и пряко контролиращи и координиращи дейността на съответните служби в МВР (където беше най-сериозната част от ДАНС - НСС, контраразузнаването), и върху приближените на сърцата им бизнесмени и бизнесдами.
А ако пък България реши да направи тотална ревизия на Прехода
тя не само ще взриви статуквото (и може би и себе си, което е съвсем друга тема), но и ще "пипне" в генезиса на трибуквените групировки, като оттам ще изскочат не само техните създатели, а и преките участници в тях и тогава ще настане такъв живот - весел, пълен с изненади, с добре известни, но грижливо забравени детайли, с излизане на факти за ключови фигури от нашия обществен и политически живот, че само ако бях безнадежден и безотговорен оптимист, бих си викал: Дано, дано!
Така че е добре да се напомни на пожелаващите (си) разни подобни работи, да внимават какво си пожелават, за да не се окажат сред главните потърпевши от желанията си.
Но цялата тази работа е вятър работа
защото е чисто и просто празнословие едно към гьотере и е твърде далеч от истината - доста по-далеч даже от истината на пийналия руснак, който разклащал ствола на брезичката и си мислел, че прави вятър...
Коментарът на Николай Слатински е от "Фейсбук". Заглавието е на редакциятаДето щяло било да бъде наредено на ДАНС и МВР да проверят всички приватизационни сделки е зажми да те лажем. Така пийнал руснак разклащал ствола на брезичката и си вярвал, че прави вятър.От друга страна, се демонстрира без капка самокритика абсолютно непознаване на това що е МВР и що е ДАНС и как те работят. Но то пък е простимо, защото някои неща или се знаят, или не се знаят - те са както жената, която не може да бъде донякъде бременна - или е, или не е.Да не говорим, че

fasttext_language: bg


title: Русия и Западът се сблъскват на изборите в малката Черна гора

maintext:
Последните социологически проучвания сочат, че управляващата Демократична партия на социалистите на Джуканович (на плаката) ще спечели мнозинство в черногорския парламент от 81 души.
Надписът гласи "Не забравяй!" Под него е изписана датата 24.03.1999 г. - началото на въздушните удари на НАТО в бивша вече Югославия (част от която тогава е Черна гора).
Избирателите в Черна гора са изправени пред труден избор - да продължат по начертания прозападен курс и членството в НАТО или да се върнат към прегръдката на техния традиционен славянски съюзник Русия, разказва Предраг Милич за "Асошиейтед прес".Изборите днес в тази малка балканска страна са най-важните от гласуването на независимостта от много по-голямата Сърбия преди десетилетие. Изходът би могъл да застраши разширяването на НАТО и Европейския съюз в Югоизточна Европа и би могъл да се окаже решаващ в опита на Москва да си върне влиянието в стратегическия регион.Изборите изправят едни срещу други управляващата от дълго време Демократична партия на социалистите, водена от влиятелния прозападен премиер Мило Джуканович, срещу група от руски и просръбски опозиционни групи, които мощно се противопоставят на членството на страната в НАТО.През юли НАТО прие декларация, приветствайки Черна гора като нова членка . Това, което остава, е ратификацията на споразумението за присъединяване.Джуканович, който управлява Черна гора като премиер или президент в продължение на над 25 години, се надява да осигури парламентарно мнозинство, което да ратифицира споразумението с НАТО в парламента без да провежда народен референдум, чийто изход ще бъде много несигурен. Опозицията настоява за референдум за НАТО.Последните социологически проучвания сочат, че управляващата Демократична партия на социалистите на Джуканович ще спечели мнозинство в черногорския парламент от 81 души. Но без достатъчно места да управлява сам, според анализаторите, Джуканович ще срещне трудности във формирането на управляваща коалиция.Живописната страна от 650 000 души, сгушила се между Адратическо море и високи планини, е дълбоко разделена между тези, които приветстват и тези, които се противопоставят на евроатлантическата интеграция. Русия мощно се противопоставя на разширяването на западния военен съюз в бивши комунистически европейски страни, които смята за част от своите "стратегически интереси". Опасявайки се от руско влияние във все още размирния регион, който бе обхванат от кървави граждански войни през деветдесетте години, Западът иска Черна гора да бъде в НАТО.Като сръбски съюзник Черна гора бе бомбардирана през 1999 г. от НАТО, която предприе въздушни удари, за да спре разправата с косовските албански сепаратисти. Това направи НАТО много непопулярна в предимно православната страна. До неотдавна Черна гора бе верен съюзник на Русия. Но след като се отдели от Сърбия с референдум през 2006г. , Черна гора направи голям завой към евроатлантическа интеграция.Руски компании инвестираха милиони в Черна гора, която се превърна и в любима руска туристическа дестинация. Руснаците също купуват недвижима собственост на Адриатическо море. Около 10 000 руснаци станаха граждани на Черна гора. Представители на партията на Владимир Путин "Единна Русия", които окачествиха молбата на Джуканович за членство в НАТО като "безотговорна и с мащабни последици", открито подкрепиха черногорските опозиционни партии и се твърди, че са финансирали някои от техните лидери - нещо, което те отричат.Връзките на Черна гора с традиционните й православни съюзници са твърде ценни, за да ги пренебрегне. Туризмът съставлява 20 на сто от икономиката на страната, а Русия и Сърбия отговарят за близо 60 процента от посетителите в страната през 2016 г.В знак, че напрежението може да ескалира, поддържащи Путин мотоциклетисти и хора от Русия, Сърбия, Източна Украйна и Босна наскоро създадоха Балканска казашка армия в Черна гора, която да се бори за интересите на православните християни. Опозиционните групи, които обвиняват Джуканович в корупция, непотизъм и икономически злоупотреби, обещаха да вдигнат западните санкции срещу Русия за нейните действия в Украйна, ако спечелят изборите. По време на разгорещената кампания Джуканович обвини опозиционните лидери в "предателство" за това, че са поставили на първо място интересите на Кремъл.Няма по-лошо престъпление от това да предадеш интересите на собствената си страна, каза той. Те няма да успеят, няма начин, добави Джуканович.Небойша Медоевич, лидер на опозиционния Демократичен фронт, отхвърли твърденията на Джуканович и заяви, че групата не е имала политическа, финансова или логистична подкрепа от Москва.Той каза, че Черна гора иска своето първо демократично правителство от 1945г. , обвинявайки Джуканович, че е създал болна система с широко разпространена корупция и престъпност.Милан Петрович, 50 годишен мъж от Подгорица, подкрепя опозицията, тъй като вярва, че те ще изправят крадците пред правосъдието и ще поведат Черна гора към по-светло бъдеще отколкото предлага членството в НАТО.Но учителят Никола Попович, на 33 години, се надява, че членството в НАТО ще донесе повече чуждестранни инвестиции и ще повиши жизнения стандарт. В културен смисъл ние принадлежим повече към Европейския съюз отколкото към Русия, независимо от това, че имаме по-силни етнически връзки с руския народ, каза той. Дойде време ние да тръгнем на Запад, добави учителят. (БТА)


title: Саутгейт защити Рууни от критиките и освиркванията на "Уембли"

maintext:
Рууни изживява тежки времена
Временният селекционер на Англия Гарет Саутгейт защити капитана Уейн Рууни от поредната порция критики към представянето му след победата над Малта (2:0). Този път нападателят на "Манчестър юнайтед" дори беше освиркан от феновете на "Уембли"."Критиките към него на моменти са много несправедливи. Той е готов да изоре терена, играе за своята страна с гордост и с гордост носи капитанската лента", заяви Саутгейт след двубоя.Попитан за освиркванията срещу Рууни, селекционерът каза: "Това не го разбирам, наистина. Не знам как хората очакват това да помогне."Въпреки че беше оставен на пейката в последните три мача на "Юнайтед", Рууни започна като титуляр срещу Малта и си партнираше с Джордън Хендерсън в центъра на полузащитата."Убеден съм, че хората гледат броя на мачовете му и неговите голови подвизи за Англия и вероятно очакват същото, но въпреки това наистина не разбирам освиркванията", допълни Саутгейт."Ако погледнем назад към момчета като Джон Тери, Франк Лампард, Ашли Коул, всички те са получавали огромно количество критики. А тези момчета продължаваха да играят и винаги бяха на първа линия за разлика от други, които се отказваха от отбора. Тези играчи отчаяно искат да играят за Англия и мисля, че Уейн спада към тази категория", завърши треньорът.


description: "Прахоброячи" е пилотен проект за независимо наблюдение качеството на атмосферния въздух от самите граждани, иницииран от Грийнпийс-България.

title: Устройства ще мерят мръсния въздух до домовете на 25 доброволци

maintext:
Фотограф: Иван Дончев [Greenpeace]
Фотограф: Иван Дончев [Greenpeace]
Фотограф: Иван Дончев [Greenpeace]
Устройство, с което граждани могат да измерват нивата на прах в районите, в които живеят. Или за по-кратко – прахоброяч."Грийнпийс"- България са изработили 25 такива устройства в пилотен проект "Прахоброячи", който е стартирал в средата на тази седмица. Така организацията иска да привлече вниманието на хората към сериозния проблем с мръсния въздух в страната ни, който засяга директно здравето им, но не се решава от години, въпреки че България надвишава регулярно и в пъти допустимите норми на фини прахови частици на Европейския съюз."Очакваме да провокираме хората да се замислят за въздуха, който дишат и мерките, които могат да вземат, за да подобрят неговото качество," каза Теодора Стоянова, координатор на кампанията "Климат и енергия" към организацията. "Грийнпийс"-България от години следи темата за чистотата на атмосферния въздух в страната ни. Особено в местата, които са в близост до въглищната индустрия. Проектът има за цел да намери пресечната точка между иновативните технологии и гражданската активност.Първите 25 пилотни комплекта вече са раздадени на 25 доброволци в град Стара Загора и региона. След кратко обучение те са сглобили и поставили станциите на открито в домовете си.Устройството ще се включва на всеки час, за да замерва качеството на атмосферния въздух в околността.Веднъж на ден събраните данни ще се предават чрез Wi-Fi модула към специален сървър, където ще се съхранява данните.Данните ще се визуализират и ще са достъпни на специално направената за целта графика."Прахоброячите" са лесни за сглобяване и инсталиране устройства, тип "направи си сам", с които всеки може да измерва нивата на прах в близост до жилището си.Устройствата са създадени на "Ардуино" платформа, която позволява проектирането на собствена платформа с лесен за ползване свободен хардуер и софтуер. Така те са достъпни и лесни за сглобяване и ползване от неспециалисти.Основните елементи на комплекта са платка, сензор зa прахови частици, микроконтролер, Wi-Fi модул, вентилатор, батерия, кабели и конектори и защитна кутия. Елементите работят посредством open-source код.След като бъде сглобен и инсталиран, "Прахоброячът" се регистрира към Wi-Fi мрежата и започва да предава данните, които събира.


title: НАП ще обменя с колегите си в ЕС данни за мултинационалните компании

maintext:
Фотограф: Юлия Лазарова
Правителството одобри изменения и допълнения в Данъчно-осигурителния процесуален кодекс, с които се въвеждат правилата на две директиви, свързани със задължителния автоматичен обмен на информация в областта на данъчното облагане, съобщи правителствената пресслужба.
Промените имат съществено значение за засилване на борбата с данъчните измами, укриването на данъци и агресивното данъчно планиране, се посочва в мотивите на измененията.
В съответствие с изискванията на Директива (ЕС) 2015/2376, в ДОПК се създават правила, съгласно които по реда на автоматичния обмен изпълнителният директор на Националната агенция за приходите ще обменя с компетентните органи на държавите-членки на ЕС и с Европейската комисия информация за предварителни трансгранични данъчни становища и предварителни споразумения за ценообразуване.
Съгласно Директива (ЕС) 2016/881 в ДОПК се създават правила за автоматичен обмен на отчети по държави с информация за разпределението на приходите, печалбите, активите и данъците на предприятия, които са част от многонационална група с приходи над 1.466 млрд. лв. за съответната данъчна година.
Отчети пред българската приходна администрация ще подава крайното предприятие майка на групата, когато то е местно лице за данъчни цели на България. В този случай отчет по държави се подава, когато общите консолидирани приходи на групата са в размер над 100
млн.
лв. за данъчната година, предхождаща отчетната данъчна година, както е отразено в нейните консолидирани финансови отчети.
Когато крайното предприятие майка не е местно лице за данъчни цели на България, отчет по държави се подава от заместващо предприятие майка или съставно предприятие на групата, което отговаря на определени условия. В този случай отчет по държави се подава, когато общите консолидирани приходи на групата са в размер над
1.466 млрд. лв.


description: Превантивните мерки на полицията - това са сигналите на гражданите, обясниха от СДВР. По тази причина КАТ апелира за подаване на сигнали.

title: КАТ призовава хората да се оплакват от шум от автомобили и мотори през нощта

maintext:
Снимката е от откриване на мото сезон
Фотограф: Георги Кожухаров
Над 40 шофьори са били установени, че са участвали в гонки или че по други причини са нарушили нощното спокойствие в София в първите шест месеца на годината, показва отговор на СДВР на запитване на "Дневник". Те са били призовани след подадени сигнали от гражданиС шофьорите са проведени беседи със служителите на МВР. Наказани по административен ред за същия период са 21 души. За сравнение през цялата 2014 г. броят им е бил 110 шофьори, а през 2015 г.- 87.От Столичната полиция не успяха да посочат точен брой на проведени специализирани акции за среднощен шум от автомобили и мотори. Полицейска операция бе проведена в София, след като на 17-ти срещу 18-ти септември мощен рев и клаксони на стотици мотори изпълни някои от основните пътни артерии на столицата. Ден по-късно полицията в града започна акция срещу водачите на мотоциклети, които вдигат шум през нощта. Повод за нея бяха десетки жалби на гражданите.Превантивните мерки на полицията - това са сигналите на гражданите, обясниха от СДВР.По тази причина КАТ апелира за подаване на сигнали. Трябва да има реакция от гражданите, която ще бъде последвана от такава на МВР и евентуално ще доведе до санкция, това е начинът, коментираха от полицията. В началото на септември министърът на вътрешните работи Румяна Бъчварова заяви по време на парламентарния контрол, че МВР няма технически средства и не може да осъществява ефективен контрол на нивото на шума на място. По тази причина единствената възможност пред полицията била водачите да се придружават до пункта за регистрация на отдел "Пътна полиция" в СДВР, където било необходимото техническо оборудване. Там се осъществявало замерване и в случай на установено нарушение на индивидуалните звукови устройства се налагала санкция на водача, а превозното средство се спирало от движение поради техническа неизправност.


description: Най-близките градове, където българските почитатели на групата ще могат да я видят, са Атина, Будапеща и Клуж.

title: Depeche Mode обявиха нов албум и турне през 2017 г.

maintext:
[https://www.facebook.com/depechemode/]
Британската ню уейв група Depeche Mode ще издаде нов албум и ще направи световно турне през 2017 г., съобщиха музикантите на пресконференция в Милано.Spirit би трябвало да се появи през пролетта на 2017 г. и следва излизането на антологията им с 55 видеоклипа, която ще се появи на пазара на 11 ноември тази година, предава Pitchfork.Турнето ще започне през май и ще включи 32 концерта на 21 места. За съжаление България не е сред тях. Най-близките градове, където почитателите на групата у нас ще могат да я видят, са Атина, Будапеща и Клуж.Продажбата на билети ще започне по-късно през седмицата, а част от печалбата групата ще дари за благотворителност. Spirit е 14-ият студиен албум на Depeche Mode и първи от 2013 г. насам.


title: Каракачанов иска повече правомощия за президента, според Трайков са достатъчни

maintext:
Трайчо Трайков и Красимир Каракачанов
лидера на ВМРО и кандидат за президент на обединените патриотични партии Красимир
кандидата за президент на Реформаторския блок Трайчо Трайков правомощията на президента са достатъчни, той "
В коментар на мигрантската криза Каракачанов каза, че "Европа не може да формулира ясна и категорична политика по темата с имигрантското нашествие". "Не сме поканили ние тези хора, а германският канцлер, и ние да плащаме сметката не е въпрос на солидарност, а въпрос да си отстояваме националния интерес", заяви той.
"България трябва да умее да използва ресурсите на своите съюзници, така че да постигаме своите цели", каза по темата Трайчо Трайков. "Построихме ограда с Турция, кога ще построим ограда с мафията, защото каналджиите, които вкарват мигранти в България, са същите, които вкарват наркотици, извършват трафик на проститутки и контрабанда", подчерта той. По думите му и
СпоредКаракачанов президентът трябва да има право на законодателните инициативи, да искат вот на недоверие или доверие на правителството. Споредможе да бъде толкова силен и достоен, колкото са неговите качества и достойнство.Мненията си Трайков и Каракачанов изказаха по време на телевизионен дебат по Би Ти Ви, който се проведе в три рунда": Национална сигурност", "Външна политика" и "Правомощията на президента". "Смятам, че на масата хора им е писнало от липсата на справедливост", заяви Трайков и добави, че вижда подкрепата на хората. "Лесно ми е да бъда надпартиен, тъй като съм безпартиен. Президентът е коректив", подчерта Трайков. Той вижда опоненти във всички кандидати за президент, докато Каракачанов посочи като основни свои опоненти кандидатите на ГЕРБ и БСП. Според Каракачанов в името на стабилността предсрочен вот не е нужен, но има нужда от нормален диалог и чуваемост от страна на правителството.Във връзка с установения вчера от Комисията за защита на конкуренцията картел за цените на горивата Трайков коментира, че засегнатите компании имат 30-дневен срок да отговорят, който съвпада точно с края на президентската кампания. Той припомни, че подобна ситуация е имало и през 2012 г., когато комисията прие обясненията на компанииите за задоволителни. "Можеха да им наложат 500 милиона глоба, а вместо това им забраниха да публикуват цените си на едро в интернет", подчерта Трайков."Докато аз бях министър, токът беше увеличен с 2%, променихме закона за възобновяемата енергия, който тройната коалиция направиха за себе си и смятаха да построят 12 хил. мегавата", припомни Трайков участието си в първия кабинет "Борисов", когато оглавяваше министерството на икономиката и енергетиката.Трайков и Каракачанов дискутираха по темите за бежанците, корупцията, външната политика, правомощията на държавния глава, както и отношенията на България със съюзниците.За Каракачанов трите основни приоритета са водене на максимално независима външна политика, борбата с престъпността и корупцията по висшите етажи на властта и проблемът с нелегалната имиграция. "Ние сме против допускането и настаняването на нелегални имигранти на българска територия, подчерта той.Трайков определи като свой приоритет националната сигурност, която той разглежда като сигурност на нацията – здравеопазване, образование, демографска политика, борба с бедността. "Твърдо трябва да се поставят националните интереси на България пред тези на съюзниците и съседите", посочи той и добави, че е нужен активен президент.ма хванати мигранти, но няма хванати каналджии, има намалена контрабанда, но няма хванати контрабандисти. "Причината е състоянието на върховенството на закона и съдебната система", отбеляза Трайков.Според Каракачанов цялата система, включително на сигурността, корупцията е основен проблем. "Ако ти нямаш служби за сигурност, гранична полиция, институции, които не са проядени от корупцията, мерките, които можеш да набележиш, ще бъдат многократно по-ефективни", заяви той. По думите му заради мигрантския натиск по границата трябва да бъдат разположени и повече военни части. "Когато патрулите са смесени, възможността да корумпираш е по-малка", аргументира се той.По думите на Каракачанов при мигрантски нашествия за отблъскването трябва да се използва сила. Безспорно границата трябва да се охранява, включително с репресивни мерки, смята и Трайков. Според него обаче по-големият проблем е, че след като мигрантите влязат в България, минават години, докато получат какъвто и да е статут. Това се дължи на неспособността на институциите и липсата на службите. Те могат ли да разберат кой е терорист, кой е бежанец, кой е икономически мигрант, попита кандидатът на Реформаторите.Състоянието на българската армия е незавидно, има нужда от модернизация, дофинансиране и професионализиране, призна Трайков. Според него "българското небе е най-добре да бъде охранявано от български многоцелеви изтребител, а ако той е на съюзниците ни – под наше командване".Каракачанов също е на мнение, че състоянието на въоръжените сили е критично. "Има 5100 незаети места за професионални войници, заплатите са ниски, липсва мотивация, въоръжението е старо", изреди той и се обяви за връщане на наборната военна служба."Не одобрявам да се правят отстъпки под рекет. Както България си изпълни всички ангажименти навремето, за да имаме безвизов режим с Европейския съюз (ЕС), така трябва това да направи и Турция", каза Трайков на въпрос дали одобрява облекчения визов режим на турски граждани в ЕС.Според него Турция е наш добър съсед и имаме интерес от улеснени връзки с нея, но това не означава, че трябва да си затваряме очите за реалните проблеми. "Турция не е добър наш съсед, тя се бърка по брутален начин във вътрешните работи на България", опонира Каракачанов.


title: Животновъди получиха 62 млн. лв. за млечни и месодайни крави

maintext:
Фотограф: Цветелина Белутова
Държавен фонд "Земеделие" преведе днес над 62 млн. лв. на повече от 12 000 земеделски стопани, отглеждащи крави и заявили подпомагане по три схеми за обвързано подпомагане.
Най-голямата част от сумата - 31 млн. лв., са по Схемата за обвързано подпомагане за млечни крави.
По Схемата за обвързано подпомагане за месодайни крави и/или юници сумата е 16.3 млн. лв.
По Схемата за обвързано подпомагане за млечни крави и/или месодайни крави под селекционен контрол са платени 15 млн. лв.
Авансовите плащания са с максимален размер до 70% от сумата, изчислена по съответната схема и могат да се извършват след 16 октомври до 30 ноември.
Изчисленията по схемите са извършени по ставки, определени със заповед на министъра на земеделието и храните.
През следващата седмица се предвиждат авансови плащания и по схемите: за обвързано подпомагане за овце-майки и/или кози-майки (ДПЖ), за обвързано подпомагане за овце-майки и/или кози-майки под селекционен
контрол (ДЖСК), както и за обвързано подпомагане за биволи.


description: Това показа проверка на Българската агенция по безопасност на храните и Регионалната здравна инспекция в Пловдив. Вероятната причина е чревна вирусна инфекция с причинител норовирус.

title: Вирус, а не хранително отравяне, е пратил в болница децата от зеленото училище в Хисаря

maintext:
Фотограф: Цветелина Белутова
Не хранително отравяне, а вероятно чревна вирусна инфекция е причина за неразположението на децата, които бяха приети в болница по време на "зелено училище" в гр. Хисаря. Това съобщи Българската агенция по безопасност на храните (БАБХ), след като екипът ѝ в Пловдив и представители на Регионалната здравна инспекция са направили съвместно епидемиологично проучване. Децата, част от група от 80 ученици, посетили града, потърсиха помощ в болница, след като всички яли в ресторант на хотел е Хисаря Всички проби, взети от продукти в кухнята, които са използвани за приготвяне на храната на децата, както и от контактните повърхности и посудата са отрицателни за патогенни микроорганизми, съобщават от БАБХ. Изследванията на персонала за заразоносителство също са отрицателни.Най-вероятната причина за неразположението на децата е чревна вирусна инфекция с причинител норовирус, се казва в съобщението.При незабавната проверка в ресторанта на хотела инспекторите не са установили нарушения. Храните са били от регламентиране производител и в срок на годност. Кухненският бокс е отговарял на хигиенните изисквания. Персоналът е бил с валидни здравни книжки.


description: През Великобритания годишно минават до 100 млрд. незаконно придобити паунда, голяма част от които се влага в пазара на недвижими имоти. Британските власти искат сега да пресушат каналите на тези незаконни капитали, пише "Дойче веле".

title: Великобритания може да вгорчи живота на руските чиновници

maintext:
Над 36 000 недвижими имота в Лондон са собственост на офшорни компании, регистрирани на Британските Вирджински острови и в други данъчни оазиси.
През Великобритания годишно минават до 100 млрд. незаконно придобити паунда, голяма част от които се влага в пазара на недвижими имоти. Британските власти искат сега да пресушат каналите на тези незаконни капитали, пише "Дойче веле" След като през април 2016 година бяха публикувани т.нар. "Панама пейпърс" , които осветлиха десетки хиляди офшорки, използвани за укриване на данъци, стана ясно, че част от тези суми може би са вложени в пазара на недвижимите имоти в Лондон. Сред собствениците на луксозни жилища в британската столица са имената на обвинения в корупция син на египетския президент Хосни Мубарак и на председателя на нигерийския сенат Букола Сараки, който е заподозрян в укриване на данъци. В последно време британската преса все по-често нарича Лондон "световна столица на прането на пари".По данни на Националната агенция за борба с престъпността (NCA), цитирани от "Гардиън", през Великобритания годишно преминават до 100 милиарда незаконно придобити лири стерлинги. Голяма част от тези средства се използва за покупката на скъпи и луксозни жилища, произведения на изкуството и скъпоценности.Ето че сега британските власти са решили да пресушат каналите на попадащите в страната незаконни капитали. От миналия четвъртък британският парламент разглежда законопроект за престъпните финансови операции, който ще увеличи правомощията на правоохранителните органи в борбата срещу корупцията и прането на пари.Законопроектът за престъпните финансови операции беше внесен в Камарата на общините на 13 октомври и още същия ден мина на първо четене. Британското правителство съобщава на сайта си, че все още не е определена дата за второ четене. Ако бъде одобрен от парламента, законът ще позволи на британските власти да конфискуват активи, придобити по незаконен път. Сред активите, които могат да станат обект на конфискация или да доведат до затвор за собствениците им, са произведения на изкуството, недвижими имоти, скъпоценни метали и бижута, както и банкови сметки. Това съобщи британското министерство на вътрешните работи, което е изготвило законопроекта.Освен това законопроектът задължава лицата, заподозрени в корупция, да обяснят произхода на средствата, с които са били придобити тези активи. Това изискване може да бъде приложено по отношение на всеки притежател на активи на стойност по-голяма от 100 000 лири стерлинги, заявиха от пресцентъра на вътрешното министерство в разговор с "Дойче веле". От министерството направиха уговорката, че това не означава, че обект на внимание на правоохранителните органи автоматично може да стане всеки собственик на недвижими имоти във Великобритания. Властите ще отделят специално внимание на висши длъжностни лица, живеещи извън пределите на европейската икономическа зона, както и на лицата, заподозрени в извършването на сериозни престъпления. "Приемането на новия закон може да вгорчи живота на руските чиновници, които нерядко придобиват недвижими имоти в чужбина", твърди директорът на "Трансперънси интернешънъл" в Русия Антон Поминов.По данни на лондонския офис на "Трансперънси интернешънъл", публикувани през 2015 година, в 75 процента от случаите на покупки на недвижими имоти със средства, придобити от корупционна дейност, са използвани анонимни фирми - пощенски кутии. Над 36 000 недвижими имота в Лондон са собственост на офшорни компании, регистрирани на Британските Вирджински острови и в други данъчни оазиси. От "Трансперънси интернешънъл" казват, че десет процента от недвижимите имоти само в района на Уестминстър принадлежат на анонимни фирми. Сред тези имоти има и няколко сгради на "Бейкър стрийт". Както установи неправителствената организация "Глоубъл уитнес", която се ангажира в борбата срещу корупцията, къщите на адрес "Бейкър стрийт" 215 до 237, на обща стойност 137 милиона лири стерлинги, принадлежат на няколко компании, собственост на анонимна фирма от Вирджинските острови.Резултатите от разследването на "Глоубъл уитнес" показват, че истинските собственици на крайната фирма са от обкръжението на бившия зет на президента на Казахстан Нурсултан Назърбаев - Рахат Алиев. Той беше осъден в родината си за подготовка на държавен преврат и се самоуби. "Досега британските власти все още не са установили на кого в действителност принадлежи конкретният недвижим имот. Затова можем само да приветстваме тяхната нова инициатива", казва Антон Поминов от "Трансперънси интернешънъл" .Шефката на отдела за работа с рускоезични клиенти на международната брокерска компания Knight Frank в Лондон Екатерина Зенкович казва, че основното изменение в проектозакона е това, че той позволява на властите да установят действителния собственик на недвижимите имоти. Тя обаче добавя, че големите брокерски компании във Великобритания по правило проверяват източника на средствата на кандидат-купувачите на определен недвижим имот. Впрочем по данни на "Трансперънси интернешънъл", публикувани в британския вестник "Индипендънт", брокерите на недвижими имоти информират полицията само за 0.05 процента подозрителни случаи.


description: Подадените заявления за гласуване във Великобритания са достатъчни за откриването на 52 секции, казаха от МВнР за "Дневник".

title: ЦИК и Външно министерство може да открият още 17 секции във Великобритания

maintext:
ЦИК
Фотограф: Цветелина Белутова
Подадените заявления за гласуване във Великобритания са достатъчни за откриването на 52 секции, казаха от Министерството на външните работи (МВнР) за "Дневник".Според сега действащия вариант на Изборния кодекс в чужбина могат да се откриват до 35 секции за държава. Секции се откриват, ако бъдат подадени 60 заявления за населено място. Депутатите са на път да свалят ограниченията за откриване на секции в страни от ЕС, след като в сряда това бе решено от правната комисия на парламента . Дипломати в момента се опитват да влязат във връзка с български граждани във Великобритания, за да съдействат за откриване на изборни секции. Възможно е в българското посолство в Лондон да бъдат открити до 4 секции, тъй като там традиционно се струпват най-големи опашки, ако бъде отменен лимитът.В Турция са събрани подписи за откриване на 41 секции, въпреки че от там са получени почти 9 хил. заявления. Повечето от тях са дошли в последните 2 дни, но са разпределени равномерно по населени места. Законът обаче разрешава само 35.Общият брой на секции извън страната въз основа на сега действащия кодекс ще е 307 в 71 държави, съобщи говорителят на Централната избирателна комисия (ЦИК) Александър Андреев. От ЦИК, по предложения на ръководителите на дипломатически представителства, са решили да увеличат броя на секциите, според сега действащото законодателство. В Германия не бе получено разрешение за гласуване извън сградите на посолства и консулства и затова там ще се откриват повече секции в дипломатическите представителства. В Берлин секциите се увеличават от 1 на 2, в Мюнхен от 1 на 3, а във Франкфурт от 1 на 2. Увеличени са и секциите в Мадрид - от 1 на 3. Открива се още една секция и във Виена и там стават 2.Заличава се обаче изборната секция в Джакарта поради факта, че има малък брой гласоподаватели в избирателния списък (общо 5 души).От ЦИК смятат, че няма да имат проблеми с евентуалното откриване на повече секции във Великобритания.


title: Фотогалерия: Къщата с мозайките, или когато домът ти се превърне в музей

maintext: 1/15 снимки в галерията Къщата с мозайките от керамични плочки във Венеция, Калифорния, е своеобразен символ на продължаващото две десетилетия творческо сътрудничество между Чери Пан и съпруга й Гонсало Дюран, разказва "Ройтерс".


description: Заради техническо изпитване на Дунав мост от румънска страна от 21 до 23 октомври между 7:25 ч. и 12:20 ч. съоръжението няма да работи.

title: От петък до неделя Дунав мост ще се ползва само следобед

maintext:
Фотограф: Надежда Чипева
Заради техническо изпитване на Дунав мост от румънска страна от 21 до 23 октомври между 7:25 ч. и 12:20 ч. съоръжението няма да работи, съобщиха от Агенция "Пътна инфраструктура".Движението по моста ще бъде преустановено за извършването на тестове за натоварването на пътната част на моста след изпълнен основен ремонт.


description: Днес руската звезда получи още добри новини, след като някои от предишните ѝ спонсори обявиха, че биха подписали нови договори с нея.

title: Шарапова ще получи "уайлд кард" за "Ролан Гарос"

maintext:
Поредните добри новини за рускинята в последните няколко дни
Организаторите на "Ролан Гарос" ще предложат "уайлд кард" на руската тенисистка Мария Шарапова, съобщиха от пресслужбата на турнира пред агенция ТАСС.Наказанието на бившата световна №1 бе намалено от Спортния арбитражен съд вчера Преди това правата на рускинята бяха спрени за две години от 26 януари 2016 г. заради употребата на мелдоний. Съдът в Лозана съкрати срока на санкцията с девет месеца - от две години на 15 месеца, което означава, че бившата световна №1 ще може да играе още през април. Вторията за годината турнир от Големия шлем пък се провежда в края на май и началото на юни.Днес руската звезда получи още добри новини, след като някои от предишните ѝ спонсори обявиха, че биха подписали нови договори с нея . След обявяването на наказанието на Шарапова много фирми, които представляваше, разтрогнаха договорите си с нея. Сред тях бяха "Найки" и "Порше".


description: Той заяви, че "нито за секунда" не е съжалявал, че се е захванал с националния отбор.

title: Хубчев обеща промени, но няма да са кардинални

maintext:
Селекционерът на националния отбор призова да се погледне към положителното, макар то да е малко
[LAP.bg]
Селекционерът на националния отбор по футбол Петър Хубчев заяви, че ще има промени в състава след първите два мача, които води. България загуби гостуванията си с 1:4 от Франция и с 0:3 от Швеция в квалификациите за световното първенство."Промени ще има, не бих ги нарекъл кардинални. Постарах се, мисля, че се върви във възходяща линия, но много малко. Постарахме се да говорим с всички играчи и мисля, че те доста добре схванаха за какво става въпрос. Следващите ни ходове ще покажат вече ние с какви впечатления сме останали", каза Хубчев при завръщането в София.Той призова да се гледа по-положително. "Мачът (с Швеция) дава по-голяма надежда и ми се иска въпреки тези резултати - разбирам какво значат те за нашия футбол, да погледнем малко по-позитивно, колкото и малко да е. Тактически и като борбеност доста повече хора тръгнаха да се раздават в сравнение с мача с Франция."Според него има положителни неща, но повечето за момента са отрицателни. "Не сме си правили илюзии срещу какви отбори играем. Футболът е игра на грешки, но бяха много елементарни тия грешки. За съжаление страшно много според мен. Поне шест гола от тия седем, които получихме, се дължат точно на такива грешки. Ако нещо ми се иска най-много в тоя момент, е точно тия индивидуални грешки да намалеят", добави Хубчев.За финал той заяви, че "нито за секунда" не е съжалявал, че се е захванал с националния отбор.


title: Журналисти атакуват правилата за заличаване на личните данни в делата на Върховния административен съд

maintext:
Георги Колев
Фотограф: Надежда Чипева
Правилата, въведени със заповед на председателя на Върховния административен съд Георги Колев за заличаване на личните данни в публикуваните съдебни актове в интернет страницата на съда, бяха атакувани в съда от 16 журналисти от съдебния ресор. Жалбата е подписана и от репортерите в "Дневник"и "Капитал".Според оспорваните правила от документите, които се публикуват онлайн, се заличават имената на участниците в процеса, включително на фирми, сдружения, партии, адреси, населени места. Освен това "поради невъзможност за пълно обезличаване сканираните документи по съдебните дела във ВАС не се визуализират в интернет"."Отделни текстове от посочения (нормативен акт) са в противоречие с разпоредби на Конституцията и Европейската конвенция за правата на човека, гарантиращи правото на всеки да търси, получава и разпространява информация. Необоснованото и широко формулирано ограничаване на съществувалата доскоро публичност на информацията, свързана с делата по описа на ВАС, представлява по същността си форма на цензура", пише в жалбата на журналистите, представлявани от адвокат Александър Кашъмов от Програма Достъп до информация.Страницата на ВАС функционира от края на 90-те години, като на нея могат да бъдат открити дела в електронен вид. В началото на 2016 г. достъпът до електронните документи по делата в интернет страницата на ВАС бе преустановен, като се появи надпис, че е в процес промяна, предизвикана от необходимостта да бъдат защитени личните данни в делата. След запитване на "Правен свят" от съда отговориха, че това се налага заради наложени глоби от Комисията за защита на личните данни в размер на 1500лв. общо.Същевременно със заповедта на Колев е пренебрегната и практика на Комисията за защита на личните данни, според която само двете имена на лицата не са достатъчни за идентифицирането им, т.е. не подлежи на защита.В жалбата се сочи още, че вътрешните правила са по същността си нормативен акт, защото засягат правата на всеки на достъп до информацията, съдържаща се в съдебните актове и действат постоянно.Според Кашъмов чрез публикуването на съдебните актове се осъществяваше прозрачността и отчетността на административното правосъдие от този съд, включително в случаите на оспорване на нормативни и общи административни актове. Същевременно по този начин се осъществяваше в широк план конституционното право на гражданите, в т.ч. журналистите, неправителствените организации и останалите юридически лица, да търсят, получават и разпространяват информация.Принципът на публичност на информацията за съдебните дела е приет и в българското законодателство. Според Конституцията, Наказателно-процесуалния кодекс и Гражданския процесуален кодекс разглеждането на делата е публично, като присъдата при всички положения е публична. Съдебните актове представляват официална обществена информация и по правило са общодостъпни.Правото на информация не е абсолютно. Според тълкуването на Конституционния съд обаче, правото на всеки да търси, получава и разпространява информация е принципът, а неговото ограничаване е изключение от правилото, което подлежи на стеснително тълкуване. Същото разбиране е прието и в практиката на Европейския съд по правата на човека (ЕСПЧ).В Правилата на Съда може да се види как самият ЕСПЧ спазва правилото за тази публичност на информацията, свързана с правораздаването пред самия него. В заглавията на делата се посочва фамилията на жалбоподателя, като заличаване се предприема само по изключение. В придружаващите съдебната електронна папка документи за жалбоподателите физически лица фигурират трите имена и датата на раждане.Защитата, наложена с правилата, одобрени от Георги Колев, се разпростира върху данни, които не са лични. Такива са данните, свързани с юридическите лица и техните идентифициращи признаци, както и с органите на държавна власт и техните обозначаващи признаци, адресите и седалищата на същите субекти, регистрираните при тях МПС и др. подобни. Защитата стига дори до оспорените в съда актове,някои от които са нормативни и общи.


title: Гамата на "Дачия" беше променена според клиентските желания

maintext:
[Дачия]
LED
светлини, които прави автомобили
те
лесно разпознаваеми и на тъмно.
П
ри преработването на интериора стремежът е бил да се махнат всички дреболии, които досега правеха моделите на "Дачия" дразнещо различни.
След анализ на обратната връзка от клиентите,
клаксона,
например,
вече се задейства с натискане на средната част на волана, а не с бутон на лоста за мигачите.
[Дачия]
[Дачия]
[Дачия]
[Дачия]
[Дачия]
Основните модели на "Дачия" - "Логан" (седан и комби) и "Сандеро" (нормалната версия и изпълнението "Степуей") бяха представени обновени на автосалона в Париж. Най-впечатляващите новости отвън са свързани с променението радиаторни решетки и въвеждането на светлинен подпис, отВъв фаровете са вкарани четири светещи правоъгълника, насложени един върху друг, докато отзад моделите на "Дачия" се отличават по четирите светещи квадрата. Обновената гама на "Логан" и "Сандеро" се екипират с предна броня с по-модерен дизайн и хромирани детайли за радиаторната решетка. Леко пипнати са и задните брони.Разположените на странни места в купето бутоните за предните и задните електрически стъкла вече са там, където на повечето коли - върху панелите на вратите. За водача, стъклото има функция за опериране с едно докосване.За по-удобно пътуване между предните седалки може да се поръча подвижен подлакътник. Нов е и 12-волтовият изход в задната част на колата, който позволява на пътниците да зареждат електронни устройства.В интериора на четирите модела могат да се видят по-елегантни и по-модерни хромирани пръстени със сатенен ефект на вентилационните отвори, имитация на карбон по облицовката и централната конзола.Воланът при най-високите нива на оборудване е облечен в кожа. Моделите в гамата идват с нови платнени тапицерии.Новите системи за сигурност и комфорт включват камера за движение на заден ход и асистент за потегляне по наклон, оборудване, което купувачите търсят. "Логан" и "Сандеро" във всичките си изпълнения могат да се поръчат с нов базов бензинов двигател.Той е еднолитров, 3-цилиндров, с мощност 75 конски сили и отговаря на екостандарта Евро 6. В сравнение с досегашния базов мотор, новият е с почти 10% по-икономичен.Гамата на "Логан" и "Сандеро" може да се поръча и с доказалите качествата си турбомотори с 90 конски сили на бензин и пропан-бутан, както и с 1.5-литровите дизели със 75 или 90 конски сили. Отскоро, като алтернатива на механичните скоростни кутии се предлага роботизираната трансмисия Easy-R.Добра новина за почитателите на единствения кросоувър в гамата на "Дачия" - "Дъстър" е възможността дизеловата версия със 110 конски сили и предно предаване да се поръча с автоматичната скоростна кутия с двоен съединител.Иначе продажбите на "Дачия" не спират да растат, като в края на август беше поставен нов рекорд – 391 хиляди доставени автомобила или със 7.3% по-добър резултата спрямо първите осем месеца на миналата година. В Европа доставките са 288 477 бройки – нов рекорд и увеличение от 12.5 на сто.От възраждането на марката през 2004 година, са продадени над четири милиона автомобила "Дачия", главно в Европа и Средиземноморския район.


title: Разочарована от Запада, Молдова може да избере проруски президент

maintext:
Игор Додон
Край на продължилия седем години флирт на Молдова с Европейския съюз и обръщане към Русия.Това са амбициите на водещия кандидат в президентската надпревара в страната на фона на дълбокото обществено недоволство от прозападния елит, управлявал по време на икономическата криза.Бившата съветска република все още не може да се възстанови от банковия скандал миналата година, когато бяха откраднати един милиард долара - една осма от молдовския брутен вътрешен продукт. Случилото се разкри нивото на корупция в най-бедната европейска страна, където средният семеен доход е под 300 долара.Ако кандидатът на опозиционната Социалистическа партия Игор Додон победи на 30 октомври, това би било добра новина за Русия, тъй като Москва си съперничи със Запада за влияние в Източна Европа, включително и в доста по-големия съсед на Молдова – Украйна.Социалистите на Додон искат да се откажат от плана от 2014 г. за по-тесни търговски и политически връзки с ЕС и вместо това да се присъединят към доминирания от Русия Евразийски митнически съюз. Освен това те подкрепят повече автономия за Приднестровието, чието население от предимно етнически руснаци вече близо четвърт век не признава властите в Кишинев и иска да се присъедини към Русия.Управляващата Демократическа партия гледа на договора с ЕС, познат като Споразумение за асоцииране, като на основна стъпка към кандидатстването за пълноправно членство в блока до 2020 г.Социалистите се заканиха да организират улични протести, ако спечели подкрепеният от правителството кандидат Мариан Лупу. Подобен развой би разклатил още повече страната, която през последните три години смени петима премиери."Тези избори се провеждат на фона на много ниско доверие към сегашното правителство и към проевропейския интеграционен път", коментира 41-годишният бивш икономически министър Додон пред "Ройтерс". "В повечето случаи подкрепата за ЕС е била геополитическа подкрепа. А Западът си затваряше очите за корупцията в молдовската бюрокрация."Притисната между Украйна и Румъния, Молдова с население от едва 3.5 милиона души пое по своя проевропейски път през 2009 г. въпреки зависимостта си от руските енергийни доставки и нерешения териториален спор за Приднестровието.Решението на Молдова да подпише Споразумението за асоцииране с ЕС накара Русия да наложи ембарго на вноса на селскостопански стоки, включително вино и ябълки - основен източник на доходи за молдовците.Между Русия и ЕС "се води геополитическа борба, но ние сме тези, които страдат. Износът за пазара на ЕС не се е увеличил, но загубихме руския пазар", коментира Додон.Тук може да се направи паралел със ситуацията в Украйна. Когато проруски настроеният лидер в Киев отложи украинското Споразумение за асоцииране с ЕС преди три години, масовите улични протести го свалиха от поста и го принудиха да избяга от страната. Но днес, както и в Молдова, проевропейските лидери на Украйна са опетнени от скандали.Банковата измама, при която огромни суми пари бяха източени през годините чрез лоши кредити, заменки и сделки сред акционерите, доведе до сериозни последици за икономиката, поддържана след независимостта през 1991 г. основно от парите на работещите в Европа и Русия молдовци.Скандалът разпали улични протести, Международният валутен фонд и ЕС замрази финансовата си помощ за страната, националната валута достигна рекордно ниски нива, а инфлацията стана двуцифрена.Бившият премиер Влад Филат също бе замесен. На живо по телевизията показаха как му слагат белезници в парламента, а по-късно бе вкаран в затвора. Според много молдовци и други членове на проевропейския елит са били замесени или са били съучастници в измамата.Някои министри в сегашния кабинет, включително премиерът Павел Филип, който дойде на власт на фона на протести през януари, бяха част от предишни правителства, които са предоставили гаранции за спешни заеми на затруднените банки.Случилото се нанесе удар по подкрепата за интеграцията в ЕС, която според анкета от април, проведена от Молдовския институт за обществени политики, е паднала до 41% от близо 63% през 2009 г."Хората вярваха в европейската интеграция и бяха измамени, защото партиите просто използваха тази идея, за да крадат пари от тях", коментира Сергиу Тофлат, който работи за неправителствена организация за разкриване на корупцията в енергийния сектор.Додон се радва на значителна преднина спрямо другите 11 кандидата в президентската надпревара. Той има подкрепата на 31% от избирателите според анкета от 19 октомври, но е малко вероятно да спечели първия тур и може да влезе в ожесточена битка на балотажа през ноември.За пръв път от 2001 г. президентът ще бъде избран пряко от гласоподавателите, а не от парламента. След банковия скандал това е отстъпка към обикновените молдовци, които са недоволни от високите нива на корупцията и ниския жизнен стандарт.Президентът в Молдова е повече от просто фигура – той може да връща закони в парламента, да го разпуска в определени ситуации и да назначава премиера. Додон няма да може да анулира Споразумението за асоцииране с ЕС, въпреки че се закани да проведе национален референдум по въпроса.Според някои дипломати от ЕС с предизборната си реторика Додон по-скоро цели да си намери място в политическото пространство, отколкото да прави политика по същество.Той заяви пред дипломати, че партията му няма да отмени споразумението, коментира посланик от държава - членка на ЕС, пожелал анонимност. В същото време прозападните кандидати използват призрака на руското влияние, за да получат пари от Запада, допълва посланикът.Разделението "е повърхностно, краткотрайно и с него злоупотребяват и двете страни", казва той. "Картата с това, че руснаците идват, се използва, за да се иска достъп до финансиране (от ЕС)."Платформата на кандидата на управляващата Демократическа партия Лупу е изградена около политическата стабилност и икономическите реформи. Надеждите му МВФ бързо да отпусне на страната 180 милиона долара обаче се оказаха напразни в четвъртък, когато стана ясно, че парите ще се забавят до след изборите.Част от разочарованието на някои избиратели от Запада идва и от влиянието на богатия медиен магнат Влад Плахотнюк, за когото се смята, че упражнява силно влияние върху молдовската политика и държавните институции и който бе мишена на уличните протести по-рано през годината."(Плахотнюк) контролира всичко в Молдова – парламента, правителството, а сега иска да поеме контрол и върху президентството", коментира Додон.Влад Плахотнюк е зам.-председател на Демократическата партия. Той не бе намерен за коментар, но според съюзниците му неговото влияние нарочно е преувеличено от опонентите му. Той "работи много здраво, много добър мениджър е и играе много важна роля във вътрешната организация (на партията) чрез идеи, решения", казва Лупу.Други не са толкова позитивни.Дмитри Чубашенко, друг кандидат за президент и бивш кореспондент на "Ройтерс", смята, че прозападните възгледи на Плахотнюк са опетнили образа на Запада сред молдовците.Според молдовците САЩ подкрепят смятания от много хора за "корумпиран режим чисто и просто по геополитически антируски причини", казва Чубашенко. "И това, разбира се, е източникът на разочарование в прозападния курс."


description: В понеделник от "Интер" съобщиха, че 23-годишният Икарди ще бъде санкциониран за коментарите си в книгата, но капитанската лента няма да му бъде отнета.

title: Феновете на "Интер" обявиха, че не признават Икарди за капитан

maintext:
Икарди бързо се превърна от любимец на феновете в черната овца на отбора
Феновете на "Интер" обявиха, че не признават Мауро Икарди за капитан на отбора, след като аржентинският футболист направи дискусионни разкрития в своята автобиография.В понеделник от клуба съобщиха, че 23-годишният Икарди ще бъде санкциониран за коментарите си в книгата, но капитанската лента няма да му бъде отнета."Икарди не е наш капитан. Нито сега, нито когато и да било", категорични са запалянковците от Curva Nord, където се събират най-върлите ултраси на клуба.Икарди разгневи публиката на отбора заради конфронтация с един от лидерите на агитката на "Интер" през 2015 година. Футболистът твърди, че въпросният фен е казал на момче с фланелка, подарена му от Икарди, веднага да му я върне. Тарторът на агитката на "нерадзурите" твърди, че това е версия, измислена от футболиста и не е истина.В неделя "Интер" загуби с 1:2 у дома от "Каляри", а феновете на отбора от Милано издигнаха обидни плакати срещу Икарди, който се поддаде на напрежението и изпусна дузпа.


title: Анжелик Кербер стартира с труден успех във финалния турнир на WTA

maintext:
Германката записа трудна, но заслужена победа
Световната №1 Анжелик Кербер победи трудно Доминика Цибулкова в три сета в двубой от "червената" група на заключителния турнир на Женската тенис асоциация (WTA) за годината в Сингапур.Германката се наложи над словачката със 7:6 (5), 2:6, 6:3 в среща, която продължи почти два часа и половина.По-рано днес в двубой от същия поток Симона Халеп надви с лекота Мадисън Кийс с 6:2, 6:4 за 68 минути.В другата "бяла" група са миналогодишната победителка Агнешка Радванска, Каролина Плишкова, Гарбине Мугуруса и Светлана Кузнецова.Вече трета поредна година Сингапур посреща осемте най-силни тенисистки за изминалия сезон, а турнирът ще сложи край на състезателната година за тях.Голямата отсъстваща в това издание на турнира е Серена Уилямс, която все още се възстановява от травма в рамото.


title: Депутатите одобриха намаление на лихвата за забава

maintext:
Лидерът на ДСБ Радан Кънев отбеляза от парламентарната трибуна, че и според европейските правила лихвата за забава не може да бъде санкция.
Фотограф: Анелия Николова
Кога и къде:
01-02 ноември, 2016 г.
Гранд Хотел Пловдив
capital.bg/doingbusiness Първа годишна конференцията Doing Business in Bulgaria: Успехът на Пловдив и кои са новите региони с потенциал
Целта на събитието е да покаже на компании от различни сектори - производство, монтаж, иновации, ИТ - възможностите, които България предлага като инвестиционна дестинация.
Запазете си място на capital.bg/doingbusiness
Депутати от всички парламентарни групи подкрепиха на първо четене предложението на Реформаторския блок за намаление на законната лихва за забава.Сега законната лихва се определя от Министерския съвет и е равна на основният лихвен процент плюс 10 процентни пункта. Предложението на Реформаторите е когато задължението е на търговец, лихвата да е ОЛП плюс 8 процентни пункта, а ако длъжник е физическо лице, надбавката да е 4 процентни пункта.Радан Кънев от ДСБ обясни, че лихвата за забава не може да е наказание, а само компенсация за кредитора. По думите му предложението е за твърде малко намаление предвид пазарните условия сега, когато цената на парите е почти нула. Според него не бива държавата да наказва хората, които поради финансово затруднение са забавили плащането си към нея.Четин Казак от ДПС припомни, че високата стойност на лихвата за забава е фиксирана преди 20 г. с цел да се защитят интересите на кредиторите, защото по това време инфлацията е била висока, а националната валута не е била толкова стабилна.Той предложи между първото и второто четене да се подготвят текстове, които да уредят висящите казуси.Общо 110 депутати гласуваха "за", 18 се въздържаха, а само двама се обявиха против.


description: "Тази седмица гледах пет мача - четири на живо и един по телевизията. Мисля, че имаше добри неща. Особено някои мачове са на ниво Лига Европа."Марк Бата, съдийски наблюдател на УЕФА

title: Цитат на деня: Някои български мачове са на ниво Лига Европа

maintext:
Марк Бата сподели днес на пресконференция впечатленията си от българския футбол и съдийството в Първа и Втора лига
[LAP.bg]
да отсъди дузпа в полза на ЦСКА срещу "Левски", която доведе до крайното 1:1. Бата каза, че е изгледал 62 от 68-те мача този сезон и иска във всяка среща да вижда такова съдийство, като това в двубоя между сините и червените. президента на БФС Борислав Михайлов по съдийските въпроси, се срещна с медиите и сподели впечатленията си от работата на българските рефери. Той защити решението на Ивайло Стоянов да отсъди дузпа в полза на ЦСКА срещу "Левски", която доведе до крайното 1:1. Бата каза, че е изгледал 62 от 68-те мача този сезон и иска във всяка среща да вижда такова съдийство, като това в двубоя между сините и червените.
"Тази седмица гледах пет мача - четири на живо и един по телевизията. Мисля, че имаше добри неща. Особено някои мачове са на ниво Лига Европа."Това заяви съдийският наблюдател на УЕФА Марк Бата на пресконференция днес, цитиран от "Гонг". Французинът, който е съветник на


description: Германският канцлер Ангела Меркел поздравява членове на асоциацията на миньорите по време на честванията на Деня на Съединението в Дрезден, Германия.

title: Снимка на деня: Меркел и миньорите

maintext: 1/1 снимки в галерията Германският канцлер Ангела Меркел поздрави членовете на сдружение миньори по време на честванията на Деня на Съединението в Дрезден, Германия.


description: Сред санкционираните са световният вицешампион на 50 километра от Москва 2013 Михаил Рижков и европейската шампионка на 20 километра от европейското през 2014 г. Елмира Алембекова.

title: Петима руснаци в спортното ходене получиха 4-годишни наказания

maintext:
Тази статия е част от темата "Допингът и Русия"
Сред наказаните е световният вицешампион на 50 км от Москва 2013 Михаил Рижхов
Спортният арбитражен съд в Лозана наложи четиригодишни наказания заради употреба на допинг на петима руски състезатели по спортно ходене.
Лекоатлетите дадоха положителни проби за забранения хормон "еритропоетин" при внезапна проверка на тренировъчен лагер в Саранск на 2 юни 2016 г.
Сред санкционираните са световният вицешампион на 50 километра от Москва 2013 Михаил Рижхов и европейската шампионка от Цюрих 2014 Елмира Алембекова.
Останалите трима наказани са бронзовият медалист на 50 километра от Евро 2014 Иван Носков, бронзовият медалист на 20 км от същия шампионат Денис Стрелков и третата на 20 км от европейското в Барселона през 2013 г. Вера Соколова.
Наказанията влизат в сила от 17 юли тази година, а всички резултати на петимата руснаци от 2 юни до 15 юли 2015 г. са анулирани.


title: Черните миди и рапаните намаляват в Черно море

maintext:
[МОСВ]
В момента се обработват данни, получени от изследвания и при по-голяма дълбочина. Те ще дадат възможност да се направи цялостен анализ на развиващите се процеси. В резултат на проучванията ще бъдат разработени мерки с цел взимането на най-добри решения при управлението и използването на нерибните ресурси в Черно море.
[МОСВ]
[МОСВ]
Учените от института са преминали обучение за работа с доставен по проекта най-нов софтуер за обработка на данни и моделиране на екологични процеси. С него ще се определи актуалното биологично състояние на мекотелите в определени зони пред българския черноморски бряг и ще се предвиди бъдещият им екологичен статус.
Данни от изследванията на два вида черна мида и рапана до 35 м дълбочина показват намалени количества. Това са установили учени от Института по рибни ресурси - Варна, които проучват Черно море, като целта на конкретното изследване е да установят екологичния статус, разпространението и запасите на нерибни ресурси със стопанско значение. За това съобщават от пресцентъра на Министерството на околната среда и водите.В първоначалния етап на изследването са открити екземпляри от тези видове мида с малки размери, както и зони с празни черупки от черна мида, което според специалистите е показател за намаляване на запасите от двата вида в изследвания район.Експедициите на учените са в изпълнение на проект "Повишаване на капацитета за изследване и управление на морски нерибни ресурси в Черно море" (ECRAMON). Той се финансира от програма BG02 на Финансовия механизъм на Европейското икономическо пространство.


description: Според политолозите Даниел Смилов и Нено Димов най-важно е България да запази зам.-председателския пост в Европейската комисия.

title: Борисов има предвид определен човек за следващия еврокомисар, смята политолог

maintext:
Фотограф: Юлия Лазарова
България няма да загуби, а дори и ще спечели от напускането на еврокомисарския пост на Кристалина Георгиева. Около това мнение се обединиха в сутрешния блок на БНТ политолозите Даниел Смилов и Нено Димов. Причината - страната отново ще има еврокомисар, но и изпълнителен директор в Световната банка , където ще продължи кариерата си Георгиева.Вчера премиерът Бойко Борисов заяви, че за България би било полезно да получи ресора екология или регионално развитие . Заради това днес той ще проведе телефонен разговор с председателя на Европейската комисия Жан Клод Юнкер какъв ресор да получи следващият български комисар."Причината за насочване към тези два ресора е кандидатът, който Борисов има предвид. Ако искаме по-сериозен ресор, човекът трябва да си стои на мястото, да има авторитет в Европа. Най-важното е да запазим добрата тенденция, че българи могат да бъдат на много високи постове", заяви Смилов.Според Димов името на президента Росен Плевнелиев е напразно споменавано като евентуален бъдещ еврокомисар, тъй като това ще бъде стъпка надолу в кариерата му. Политологът добави, че най-важното за България е да запази зам.-председателското място в Еврокомистята.Що се отнася за декларацията в Европейския парламент за стимулиране на миграцията, подкрепена от седем български евродепутати (бел.ред. четирима от ДПС и трима от БСП), Димов добави, че това се прави за развитието на континента. "Търси се нова работническа класа", уточни политологът.Според него е странно, че евродепутатите на БСП подкрепят резолюцията, докато лидерът на партията Корнелия Нинова нееднократно е казвала, че България не трябва да допуска подобно свободно придвижване на територията ѝ.


description: Министерството на вътрешните работи е ведомството с най-голям бюджет и най-много пари поглъщат заплатите на служителите.

title: МВР отново с най-голям бюджет, ще получи пари и за охрана на границата

maintext:
Синдикалната федерация на служителите в МВР (СФСМВР) за процентното увеличение на осигурителните вноски. Оттам обаче заявиха, че им трябва време, за да се запознаят с предложенията на финансовото министерство, защото и те се били учудили на това увеличение.
152.8 млн. лв. ще отидат за управлението и развитието на системата на МВР.От 1 януари 2017 г. сеза:- държавните служители по Закона за МВР; Закона за специалните разузнавателни средства; Закона за Държавна агенция "Национална сигурност";- държавните служители от Държавна агенция "Разузнаване";- офицерите и сержантите от Националната служба за охрана;- служителите в Главна дирекция "Пожарна безопасност и защита на населението" на МВР,на 52 години и 10 месеца при 27 години осигурителен стаж. Осигурителната вноска за хората, родени след края на 1959 г., ще бъде 55.8%, а за тези родени преди началото на 1960 г. - 60.8 %."Дневник" се свърза с най-големия полицейски синдикат -Максималният размер на ангажиментите на министерството за разходи, които могат да бъдат поети през 2017 г. е определен на 210 млн. лв., а ведомството да остави в дълг не повече от 241 млн. лв., пише още в проекта.Повече за разпределението на бюджета за 2017 г. по ведомства четете тук Минимално е увеличен и бюджетът на държавната агенция "Национална сигурност", който през 2017 г. се предвижда да бъде в размер на близо 107.7 млн. лв. в сравнение с 97.3 млн. лв. за тази година. В ДАНС има едно направление за разходването на средствата - защита на националната сигурност. За персонал ще отидат близо 93. 7 млн.лв.А малко над 3 милиона са увеличени средствата и за Национална служба "Охрана" от 33.9 млн. лв. за 2016 г. на 37.3 млн. лв. за следващата година.


title: Японските власти подписаха договор за строежа на олимпийски стадион за 1,45 млрд. долара

maintext:
Строежът на съоръжението трябва да е завършил до ноември 2019 година
Японското правителство подписа договор на стойност 149 милиарда йени (1,45 милиарда щатски долара) за изграждането на олимпийски стадион за летните игри през 2020 година, съобщиха от организационния комитет.Според контракта ангажираните строителни фирми ще започнат работа в края на октомври, а реалната конструкция на новия национален стадион ще стартира през декември. Проектът за стадиона беше изготвен в края на миналата година, но държавата се забави с намирането и одобряването на изпълнители.В крайна сметка японците заложиха на няколко компании, сред които и гигантът в строителството "Тайсей", който участва в изготвянето на проекта и се ангажира с изграждането на олимпийското съоръжение до ноември 2019 година.Проектът за олимпийския стадион беше изготвен повторно през декември, след като премиерът Шиндзо Абе отхвърли твърде скъпия дизайн на архитекта Заха Хадид.


description: На 6 октомври 1973 г., свещеният ден Йом Кипур в еврейския календар, Египет и Сирия нападнаха изненадващо Израел.

title: Руският посланик в ООН: Напрежението между Русия и САЩ е най-силното от 1973 г. насам

maintext:
Виталий Чуркин
Руският посланик в ООН Виталий Чуркин каза, че сегашното напрежение между Русия и САЩ е може би най-силното от 1973 г. насам, съобщи БТА, като цитира "Асошиейтед прес".
Според Чуркин обаче отношенията между Съветския съюз и Русия тогава са били различни от сегашните руско-американски отношения.
Египет и Сирия нападнаха изненадващо Израел. Според историци тогава вероятността да избухне война между Съветския съюз, който подкрепяше арабите, и САЩ, които бяха най-близкият съюзник на Израел, е била най-голяма след кубинската ракетна криза през 1962 г., отбелязва АП.
"Общата ситуация според мен сега е доста зле, може би най-зле от 1973 г.", каза Чуркин пред журналисти в Ню Йорк вчера. "Но дори да имаме сериозни търкания и различия, като Сирия, продължаваме да работим по други проблеми, и то понякога доста добре", добави той.
Според него има редица неща, които са влошили руско-американските отношения до сегашната ниска точка, например решението на САЩ и НАТО да подобрят сигурността си "за сметка на Русия" с приемането в НАТО на много източноевропейски страни от бившия съветски блок, както и оттеглянето на САЩ през 2001 г. от договора за противоракетна отбрана.
Руският посланик каза, че една от най-големите провокации при управлението на президента Джордж Буш син е била срещата на върха на НАТО през 2008 г., на която бе решено, че Грузия и Украйна трябва да станат членове на НАТО. "И най-важното бе конфликтът, избухнал в Източна Украйна през април 2014 г., след като бившият украински президент Виктор Янукович, който бе съюзник на Москва, бе свален от власт с големи протести", подчерта Чуркин. По думите му това е било преврат, подкрепен от САЩ.
Скоро след това Русия анексира украинския Кримски полуостров, на което Западът отвърна със санкции срещу Москва, напомня АП.
Посланикът увери, че Русия иска нормализиране на отношенията със САЩ. "Ако смяната на правителството помогне, чудесно", каза Чуркин.
Но дори Барак Обама да бе останал президент за още един мандат (нещо, което конституцията на САЩ забранява), "ние щяхме да бъдем принудени да се опитаме да се върнем към нормални отношения", каза руският посланик в ООН.
На 6 октомври 1973 г., свещеният ден Йом Кипур в еврейския календар,


description: Системни нарушения в сертифицирано държавно горско стопанство Селище е установила проверка на Регионалната дирекция по горите Пазарджик, съобщават от WWF-България, като се позовават на доклад на горската служба, предоставен на организацията.

title: След разкрити незаконни сечи от WWF настояват за промени в Закона за горите

maintext:
Фотограф: Петър Таков
Системни нарушения в сертифицирано държавно горско стопанство Селище е установила проверка на Регионалната дирекция по горите Пазарджик, съобщават от WWF-България като се позовават на доклад на горската служба, предоставен на организацията.
Основните нарушения са неправилно извеждане на сечите в горите и прикриване на незаконни сечи и практики, водещи до влошаване на структурата на горските насаждения и техните екологични и водоохранни функции.
Комплексната проверка е била проведена след сигнали на WWF и граждани от Сърница.
Наказания са наложени на редови служители на стопанството. В тази връзка природозащитниците припомнят за разследвания през последните години, които показват, че нарушенията на дърводобивните фирми не се случват без протекция от най-високо ниво и често се извършват против волята на лесовъдите.
За да бъде прекратена тази практика, директорите на горските стопанства не трябва да бъдат назначавани по политическа линия, изтъкват от природозащитната организация и настояват за промени в Закона за горите. Според тях назначаването на ръководните кадри да се извършва единствено с публични конкурси, предшествани от широка консултация със служителите на стопанствата и други заинтересовани страни. П рилагането или отхвърлянето на решенията от консултацията да става с публично огласяване на аргументите и при осигурен механизъм за преразглеждането им, искат още от WWF.


description: "Ще бъда до теб" – роман за човечността и изпитанията, пред които тя се изправя.

title: Откъс от "Ще бъда до теб" на Холи Голдбърг Слоун

maintext: В поредицата "На училище" "Детски Дневник" реши да събере някои от най-интересните нови и предстоящи книги на различни издателства. Днес представяме откъс от новата книга за тийнейджъри на американската писателка Холи Голдбърг Слоун "Ще бъда до теб", излязла под марката на издателство "Сиела teen".Книгата описва историята на двама братя, на 17 и на 12 години, които са принудени да се грижат сами за себе си и които оцеляват под злотворното влияние на техния антагонистично настроен баща.В същината си "Ще бъда до теб" е книга за любовта. 17-годишният Сам е поел грижата за по-малкия си брат, който е аутист. Бащата е престъпник с болен ум и децата са принудени да оцеляват под непрестанния домашен тормоз. До деня, в който увлеченият по китарата Сам среща случайно Емили – самата тя тъкмо е претърпяла фиаско по време на солово изпълнение в училищна музикална програма.След като между двамата тийнейджъри бързо пламват чувства, родителите на момичето приемат двамата братя като родни деца и ги даряват с най-естественото – чиста родителска обич. Някой обаче ще развали безоблачното щастие и ще запрати Сам и Ридъл на поредното изпитание."Ще бъда до теб" не е идилична история за безпроблемно детство. Тя трябва да се чете като роман, в който вярата в човечността е многократно поставяна под въпрос и в крайна сметка – реабилитирана. Именно затова може да се чете и от подрастващи, и от възрастни, а носителите на мъдрост и безусловна обич са най-сигурните източници на тези ценности – децата. Приятно четене!Сам беше видял Първа унитарна църква, когато дойдоха в града.Имаше ли Втора унитарна? А Трета? Това някакво състезание ли беше?Защото сега, застанал пред тухлената сграда на улица "Пърл", виждаше, че този храм е много по-изискан, отколкото бе свикнал. Тези първи унитаристи бяха спечелили състезанието. Паркингът беше почти пълен, колите – нови и чисти, а това не беше като за него.Тази църква се намираше в най-хубавата част на града и нищо тук не изглеждаше безнадеждно. Той не ходеше на такива места.Според него колкото по-бедни бяха хората, на толкова повече инструменти свиреха и толкова повече храна приготвяха. А и за него беше много по-лесно да се навърта наоколо.Но Сам беше прекосил своя квартал, Ридъл не го забавяше и затова беше вървял по-бързо – и така за пръв път някак си бе стигнал по-далеч.Още от началото на улицата чу органа. Беше просто твърде интригуващо. А сега виждаше, че големите дървени порти на Първа унитарна бяха широко отворени.Можеше да влезе и да излезе.Може би дори да зърне какво издава удивителния звук.Но не беше лесно.Първият проблем беше, че щом Сам влезе, отнякъде изникна един мъж и затвори огромните врати. Прозвуча, сякаш затваря входа на гробница.Сам безшумно се плъзна на последната редица от църковните пейки. Почти веднага органът спря и се появи свещеник. Беше с расо, но и с вратовръзка. Застана пред микрофон и заговори. Сам никога не слушаше какво казват тези хора. Вместо това заразглежда обширното пространство.За него помещение, което е чисто и ухае слабо на цветя и свещи, беше нещо екзотично. И страшно. Сега му посвети цялото си внимание.Стените бяха облицовани с дърво, което му изглеждаше като мека кожа. От тавана отпред висеше голям полилей с редици свещички, които обаче не бяха истински. Помисли си, че щяха да изглеждат по-добре, ако не бяха фалшиви. Но пък тогава трябваше да се палят с огромна стълба. А и щяха да капят върху хората, което би било болезнено.Дългите дървени пейки не бяха удобни. Винаги беше така. Ако искаш хората да внимават, трябва да им попречиш да се настанят удобно. Нали баща му го беше научил на това?Човекът най-сетне приключи речта си и в страничното пространство се изправиха хористите. Бяха най-различни по възраст и произход, всички в бели роби, и на Сам му заприличаха на птици. Не знаеше имената на много птици, но беше виждал достатъчно и беше сигурен, че някъде трябва да има големи бели птици с чисти пера и рошави глави.В този миг засвири органът и Сам видя как едно момиче от групата започна да си пробива път през другите певци. Виждаше, че е на неговата възраст. И докато тя напредваше към микрофона, си личеше, че е силно притеснена.***Емили беше плувнала в пот, но в същото време се чувстваше и изстинала. Просто абсурдно. Баща ѝ, застанал отстрани, размахващ ръка по начин, който уж беше много важен, в никакъв случай нямаше да я погледне в очите.Щом стигна микрофона, реши каква ще е стратегията ѝ.Щеше да се съсредоточи в задните редици.Най-крайните.Защото там седяха хората, които си проверяваха имейлите и следяха спортните резултати. В дъното на църквата бе пълно с тела, които бяха там, но всъщност не бяха там. Не слушаха.Те бяха нейните хора.Или нейният човек.Защото, когато откъсна поглед от пода, видя, че на последния ред днес имаше само един човек.Емили повдигна брадичка, отвори уста и запя точно на него.С теб трябва да сключим съюз.Да върнем спасение.Там, където има любов,там ще съм и аз.Чуваше какво пее. Но не чуваше как пее. Това бе единствената благословия този ден. Емили знаеше песента. Знаеше думите.Ще протегна към теб ръка.Ще вярвам във всичко, което правиш.Просто ме повикай и ще бъда до теб.Ще бъда до теб, за да те утеша.Своя свят от мечти край теб ще построя.Така се радвам, че те открих.Ще бъда до теб със силна любов.Ще бъда твоята сила, ще те крепя.Нека изпълня сърцето ти с радост и смях.Търся това чувство споделено.Когато имаш нужда от мен, ще бъда до теб.Пееше всичко това на момче, което виждаше за пръв път.Забеляза, че е високо и слабо. С тъмнокестенява коса, рошава и буйна. Като че ли не беше подстригана правилно.Момчето, на което пееше, имаше тен, сякаш прекарваше много време навън, въпреки че зимата все още не беше свършила.Осъзна и че то изглежда неловко. Все едно не му беше мястото там, отзад. Точно както нейното място не беше на подиума отпред.Освен това настойчиво я гледаше.В общи линии, всички я гледаха.Но внезапно единственото важно нещо беше, че той я гледа.Тъй като за нея имаше значение единствено да го гледа. А след като беше започнала, не можеше да спре.Определено придаваше ново значение на думите от песента. Нали това искаше баща й? Прочувствено изпълнение?Да не би да ѝ се случваше извънтелесно преживяване?Устните ѝ се мърдаха, излизаха звуци, но в това нямаше логика.Логика имаше в последната редица пейки.***Тя всъщност не можеше да пее.Това беше факт.Ала факт беше и че приковава вниманието. Беше естествена и нешлифована, някои ноти не успяваше да вземе правилно. Но пееше за него.Защо за него?Не си въобразяваше.Девойката с дълга кестенява коса и малки длани, плътно притиснати от двете ѝ страни, може би защото беше толкова лоша певица или защото гледаше право в него, изглежда, пееше точно за него, каквато и да беше причината, и той не можеше да откъсне поглед от нея.Тя казваше, че ще е до него.Но никой никога не беше до него. Така стояха нещата. Коя бе тя, че да му казва такова нещо?Беше съкровено и внезапно болезнено.Не само за нея.Но сега и за него.Много болезнено.


title: Папа Франциск ще посредничи между Мадуро и опозицията във Венецуела

maintext:
Фотограф: Tony Gentile
Намесата на папа Франциск ще събере на масата за преговори венецуелското правителство и опозиция, съобщава Би Би Си.Новината дойде след необявена предварително среща между главата на Католическата църква и президента Николас Мадуро, в същото време посланикът на Ватикана в Аржентина Емил Черих е говорил с представителите и на двете страни и обяви, че вече е започнал "национален диалог".Формалните преговори ще стартират в неделя на остров Маргарита. Първият папа от Латинска Америка е много ангажиран с кризата във Венецуела и вече се е доказал като успешен посредник, участвайки в затоплянето на отношенията между Куба и САЩ, отбелязва коментаторът на Би Би Си Даниел Марко.Лидерът на опозицията Хесус Тореалба коментира, че правителството не бива да използва срещите, за да губи време. Вчера парламентът, в който десните партии са мнозинство, обвини Мадуро, че е извършил държавен преврат , като е спрял процеса за свикване на референдум, който може да го свали от власт.Графикът е от ключово значение - ако референдумът бъде произведен преди 10 януари 2017 г. и се увенчае с успех, както прогнозират сондажите , ще трябва да бъдат свикани предсрочни избори. Но ако допитването бъде организирано след тази дата и Мадуро загуби, той ще може да бъде заменен до края на своя мандат през 2019 г. от вицепрезидента Аристобуло Истурис, което означава, че социалистите ще останат на власт.Във Венецуела има остър недостиг на стоки от първа необходимост , пред празните магазини се вият опашки престъпността се разраства . По оценки на Международния валутен фонд тази година инфлацията ще достигне 475%, а догодина – 1600%.


description: Мъжът е осъден на една година затвор и глоба от 5 хил. лв. за отглеждане и държане на наркотици.

title: Мъж на 61 г. отива в затвора за година заради отглеждане на коноп

maintext:
Фотограф: Георги Кожухаров
Мъж на 61 години е осъден на една година затвор и глоба от 5 хил. лв. за отглеждане и държане на наркотици. За това съобщи пресцентърът на прокуратурата, която е постигнала споразумение с подсъдимия. То е одобрено от съда и е окончателно.61-годишният мъж с инициали Бойчо Ч. е признат за виновен за това, че през август 2015 г. в село Черничево, общ Крумовград, е отглеждал в двора си коноп, а на тераса на втория етаж на къщата - саксии с 23 броя растения отново коноп.Разследващите са намерили в селскостопанска постройка и суха листна маса от конопено растение - марихуана.Делото е заведено за нарушаване на правилата в Закона за контрол върху наркотичните вещества и прекурсорите и за "държане без надлежно разрешително на високорисково наркотично.Мъжът ще изтърпява присъдата си при първоначален строг режим.


description: Това заяви Пламен Орешарски, издигнат като независим кандидат, но подкрепен от ДПС, пред "Дневник" преди участието си в БНТ

title: Орешарски: Процентите ми ще растат още повече

maintext:
Пламен Орешарски
Фотограф: Надежда Чипева
"Процентите ми ще растат още повече", заяви Пламен Орешарски пред "Дневник" преди участието си в "Панорама" по БНТ. Орешарски участва в кандидат президентската кампания, издигнат първоначално като независим кандидат, а впоследствие получи подкрепата на ДПС.Екип на "Изборна лаборатория" беше пред БНТ в опит да отговорим на въпроса: как се случва кампанията на господин Орешарски."Дневник" му зададе въпрос - къде са следващите му предизборни прояви. На това той зададе контра въпрос: "откъде е проявен вашия интерес към моята кампания?"По-рано днес изследване на "Галъп" отбеляза, че подкрепата за Орешарски "расте осезаемо". И досега не е известно какви ще са предизборните участия на Орешарски до края на кампанията.


title: Държавните пари за ромски стипендии са 2% от средствата за всички ученици

maintext:
От образователното министерство отчитат, че ромски момичета напускат училище по време на гимназиалния курс, за да станат майки.
Парите, които държавата ще даде за съфинансиране на стипендиите за ученици от ромски произход, са малко над 2% от средствата, които се дават за ученически стипендии всяка учебна година. Става въпрос за около 436 хил. лева, с които образователното министерство ще съфинансира стипендии за 700 роми от 9 до 12 клас за две учебни години. В същото време всяка година образователното министерство дава 21 млн. лева за стипендии за успех и при ниски доходи в семейството, които получават около 80 хил. деца или 1/3 от всички ученици. Това сочи справка на ведомството.Проектът на просветното министерство, според който тази и следващата учебна година 700 ромски ученици ще получат стипендии между 30 и 35 евро (бел. ред. - или 60 и 70 лева) на месец, предизвика негодувание на родители с мотива, че е дискриминиращ. Той се реализира по инициатива на Ромския образователен фонд, който дава и 60% от финансирането. Общият размер на парите, които ще бъдат раздадени по проекта, е около 1 млн. лева. Освен стипендии на ромски ученици ще се финансират и 75 ментори, които да работят с тези и други деца."Ромските ученици трябва да имат успех от 3,50, за да кандидатстват за стипендии, но това не значи, че минималният успех за получаване на стипендии е 3,50. Освен това децата трябва да отговарят на редица други критерии - да са написали мотивационно писмо и да са показали документ за доход", обясниха от образователното министерство.За тази учебна година стипендии по 30 евро (бел. ред. - 12 евро от тях са държавно финансиране) ще получат 150 ромчета от 9 клас, 200 - от 10 клас, 150 - от 11 клас и 100 от 12 клас. През следващата учебна година те ще запазят стипендията, чийто размер ще бъде 35 евро, само ако повишат успеха си.От образователното министерство твърдят, че целта на стипендиите е да задържат ромските деца в училище. По неофициални данни 20% от децата, които тръгват в първи клас, са роми, но в последствие техният брой намалява. В седми клас от ромски произход са 7% от учениците, а в 12 клас - едва 1%.Все още не е взето решение дали ромските деца, които в момента имат стипендия за успех или по социален критерий, ще могат да получават стипендии по новия проект. Според постановление на Министерския съвет от 2013 г. учениците у нас имат право на една стипендия - или за успех, или за ниски доходи. Ако отговарят на критериите и за двете, могат да си изберат по-високата. Техният размер е между 20 и 50 лева.


title: София може да получи домакинство на Евро 2018 по минифутбол

maintext:
Президентът на международната асоциация по минифутбол Филип Джуда е на посещение в България
[София - Eвропейска столица на спорта]
София има големи шансове да получи домакинство на европейското първенство по минифутбол през 2018 г. Това обяви президентът на международната асоциация по минифутбол Филип Джуда, който тези дни е на посещение в България.
"България е сред съучредителите на световната асоциация, с богат опит при организацията на подобни прояви и аз изцяло подкрепям нейната кандидатура", заяви Джуда на пресконференция, организирана от "София 2018 - Европейска столица на спорта.
Домакинът на Евро 2018 ще бъде избран на генералната асамблея на световната федерация през януари. "Надявам се, тъй като Прага е домакин на шампионата през 2017 г., да предам след това знамето на София", допълни чехът.
Джуда каза още, че българската столица е чудесен вариант за домакин на Евро 2018, защото "локацията на града е отлична и предполага много възможности за туризъм и маркетинг".
На европейското по минифутбол през 2018 г. ще участват 32 отбора, а първенството продължава една седмица. Засега другите страни, изявили намерение да кандидатстват за домакинство, са Холандия и Германия. Световната федерация тепърва ще приема официалните кандидатури.
"България вече е организирала седем подобни първенства и винаги сме получавали отлични отзиви. Обсъждат се няколко варианта за мястото на това първенство, като се търси най-оптималният по отношение на зрители, телевизия, промотиране на спорта, маркетинг и др. Възможно е шампионатът да се състои на стадион, но може да се изградят временни конструкции и игрища", обясни президентът на Българската асоциация по минифутбол Лъчезар Паланков.


description: "Г-н Бойко Борисов много се обърка, и почти изличи шансовете да получи подкрепа от десни избиратели (независимо на кой тур). Подчертавам - избиратели, а не партийни лидери." Това написа в профила си в социалната мрежа "Фейсбук" лидерът на ДСБ Радан Кънев.

title: Борисов изличил шансовете за подкрепа от десни избиратели, смята Радан Кънев

maintext:
черашната среща на кабинета, свикана от премиера Бойко Борисов, на която бе обсъдена готовността на министрите от партиите партньори на ГЕРБ да продължат да участват в управлението и след която министрите от Реформаторския блок декларираха подкрепата си и заявиха, че няма да има предсрочни избори.
"Г-н Бойко Борисов много се обърка, и почти изличи шансовете да получи подкрепа от десни избиратели (независимо на кой тур). Подчертавам - избиратели, а не партийни лидери."Това написа в профила си в социалната мрежа "Фейсбук" лидерът на ДСБ Радан Кънев след в"Познавам старите седесари. Те са хора, обединени от съпротивата срещу опитите на властта да пречупи гръбнака на свободния човек.Познавам и наборите си - тези, които помним рекета и мутрите от 90-те, никога няма да позволим той да се върне. Днес ражданите през 70-те и 80-те са гръбнака на българския бизнес. И той няма отново да се прегъне пред рекетьори.Познавам и младите българи. Те поне са израсли свободни, в свободна Европа. Те предпочитат дори емиграцията пред съобразяването с местни обръчи и дерибеи. Те няма да допуснат да бъдат върнати в ХХ век...Опитът властта да бъде упражнявана с натиск, рекет и заплахи е признак на слабост, която ще бъде тежко наказана от избирателите.Българската десница никога не може да бъде съучастник в такъв натиск. Тя е общност на свободни хора, които имат силата да сложат граници на всяка комунистическа власт. Това изисква смела съдебна реформа, силни национални институции и достойно партньорство в общностите на свободния свят - Европа и НАТО", аргументира се Кънев."И българската десница има кандидат, който няма да се огъне и да предаде тези ценности, традиции и цели. Нито през кампанията, нито в президентския кабинет", заключава лидерът на ДСБ.


description: БСП поиска от Върховния административен съд (ВАС) да спре временно изпълнението на наредбата, която урежда въпроса за сключване на споразумения за интеграция на бежанците.

title: Предизборно БСП поиска съдът да спре наредбата за интеграция на бежанците

maintext:
Корнелия Нинова
Фотограф: Анелия Николова
общините
БСП поиска от Върховния административен съд (ВАС) да спре временно изпълнението на Наредбата за интеграция на бежанците. Червени кметове са депозирали във ВАС жалба, с която се иска отменянето на одобрено от Министерския съвет постановление към наредбата. Заедно с това настояват да се спре нейното изпълнение до произнасянето на съда, обяви лидерът на БСП Корнелия Нинова в Гоце Делчев. Наредбата за интеграцията на бежанците , както и атакуваното постановление бяха одобрени от Министерския съвет още през август. Тя предвижда общините да могат да сключват споразумения за интеграция с чужденци, на които е предоставено убежище или международна закрила. Заложени са мерки за подпомагане на бежанците като осигуряване на жилище, записване на децата им в детска градина или училище, обучение по български език , здравно осигуряване.За изпълнението на тези мерки е предвиденода получават безвъзмездна финансова помощ. В прието допълнително постановление от 12 август обаче правителството определя, че редът по наредбата "не се прилага за предоставяне на безвъзмездна финансова помощ за дейности за преместване и презаселване на граждани на трети страни". Именно този текст атакува БСП три месеца по-късно."Не сме съгласни общините да плащат здравни осигуровки на безработните бежанци, а да не правят същото за безработните българи. Вместо държавата да дава безплатно жилище на бежански семейства, внасяме законопроект да се осигуряват такива на млади българи, които не могат да си закупят дом", заяви днес Корнелия Нинова, цитирана от пресцентъра на БСП.


title: Опожарените степи край Калиакра може да бъдат заменени за държавни земеделски земи

maintext:
Опожаряването на защитените степи край Калиакра в края на август т.г.
Фотограф: Фейсбук
Дружеството ""Милениум енд ко" се готви да поиска от държавата замяна на имота си от 1.6 хил. декара в защитената зона "Комплекс Калиакра" и в близост до плаж Болата с терен от Държавния поземлен фонд. Това съобщи в профила си във Фейсбук управителят на дружеството Стефка Василева. В последната седмица на септември, след сигнали, подадени от Българското дружество за защита на птиците и Коалиция "За да остане природа в България" , регионалната инспекция за околна среда и води (РИОСВ) във Варна издаде заповед за принудително спиране на разораването и създаването на лозов масив в имота.стана факта, че в края на август и началото на септември т.г. терените, които според еколозите представляват последните понто-сарматски степи, оцелели в Европа, бяха най-напред запалени, а след това и разорани с тежка земеделска техника. Според мотивите на РИОСВ – Варна, с които бяха спрени земеделските дейности в имота на "Млениум енд ко" , въпреки, че е класифициран според начина на постоянното се ползване като "ниви", попада в две защитени зони – за опазване на природните местообитания на дивата флора и фауна и за закрила на дивите птици.В текста, публикуван вчера профила на Василева, се твърди, че начинът на трайно ползване на терените е "нива", което дава на компанията правото да го обработва и засява. От "Милениум енд ко" обаче заявяват, че щом "според международни институти и екологични НПОв Защитена зона "Комплекс Калиакра"", те са готови да поискат замяната му със земеделски обработваеми имоти от Държавния поземлен фонд."Считаме, че това е възможност, чрез която ще бъде защитен трайно интересът на държавата и гражданите за опазването на природата и съхраняването на местообитанията за бъдещите поколения и същевременно ще бъде дадена възможност на инвеститора да реализира земеделските си проекти в друг имот с цел развитие на земеделието в България", пише в текста, изпратен от дружеството до мнистерствата на земеделието и храните и околната среда и водите.Ок компанията са поискали от неправителствените организации оценка на екологичните характеристики на имота им, както и становища, даващи отговор на въпросаи трябва ли той да бъде съхранен в изпълнение на Международния договор за присъединяване на Република България към Европейския съюз.От компанията, собственик на въпросните терени край Калиакра обясняват също, че запитването им е във връзка с категоричното изясняване на възможните земеделски дейности в имота, който според извършено картиране през 2011-2013г. попада в границата на Защитена зона "Комплекс Калиакра" и има частично картирани местообитания на понто-сарматски степи."До момента няма издадена Заповед на МОСВ за обявяване на защитената зона, в която да е включен изрично имота ни и с която да бъде обявено и валидирано извършеното картиране, твърдят от "Милениум енд ко". Липсват и ясни забрани за извършване на земеделски дейности в обхвата на Защитената зона, което ни поставя като собствениците на имоти в неяснота".В писмото се обръща внимание на факта, че в момента съществуваОт една страна земеделците получават бонус точки за проекти в терени, попадащи в т.нар. в необлагодетелствани райони и екологичната мрежа на Европейския съюз "Натура 2000" и). В същото време разпоредбите на законите, свързани с опазването на околната среда, не допускат или ограничават реализацията на тези проекти.Във връзка с това от "Милениум енд ко" питат "Възможно ли е да се орат земеделски земи - ниви, на които има картирани местообитания ина земеделски земи, които се орат, да бъдат картирани местообитания?".Терените с обща площ около 1.6 хил. дка край местността "Болата" са продадени от община Каварна на компанията "Интерсел България" през април 2007г. срещу 5.3 млн. лв. или по 3.3 хил. лв. за декар. През 2015г. "Интерсел България" препродава имотите на "Милениум енд Ко".Справка в Търговския регистър показва, че собственик и на двете дружества е люксембургската "Гoлф Енд Лейжър Ентърпрайсис Интернешънъл Ес Ей". Според проучване на сайта «Биволъ» тя е поделена между няколко офшорни компани. "Интерсел" притежава дружества, в чиито имена издават предмет на дейност, свързан с лозарство, овощарство, голф туризъм, хотелиерство и др. Всички те са били или продължават да бъдат управлявани от Александър Драмалийски, бивш управител на комплекса "Трейшън Клифс Голф енд Спа Резорт" край Каварна. До април 2008 съуправител на дружеството заедно с Драмалийски е и Красимир Гергов.


description: С литургия, водена от папа Франциск, в южния шведски град Лунд днес започва годината, посветена на половинвековния юбилей от началото на Реформацията.

title: Започват честванията на 500 години от началото на Реформацията

maintext:
В Лунд са подсилени мерките за сигурност, макар интересът на шведите и на медиите към визитата на папата да е относително малък.
WIN-Gallup
Понятието Реформация обхваща разнородни явления и събития - от екстремните комуни на калвинистите в Женева, чиито идеи плъзват към Шотландия Франция и Нидерландия, през Селските войни в Германия от 20-те години на XVI век и решението на Хенри VIII да създаде англиканската църква като я отдели през 1534 г. от върховенството на Рим.
В Северна Европа протестантизмът се установява едва с Вестфалския мир, уредил през 1648г. отношенията след 30-годишната война, един от най-кървавите конфликти на континента.
В бурните събития са нанесени непоправими щети на създавано и трупано векове наред религиозно изкуство, ръкописи и утвар. Опустошени са хиляди катедрали, само на Острова са унищожени нод 800 манастири и абатства с техните библиотеки и богаства. В същото време се дава тласък на нов вид изкуство, освобождава се индивидуализмът, човекът започва да става по-важен от големите институции.
Но трябва да минат векове, за да се случи през 1999г. съвместната декларациа на католическата и лутарнските църкви за уреждане на редица теологични въпроси, залегнали в основата на разцеплението.
С литургия, водена от папа Франциск, в южния шведски град Лунд днес започва годината, посветена на половинвековния юбилей от началото на Реформацията - дълбоко идеологическо разделение в католическата църква, довело до кървави гонения, войни, погроми, но и до появата на нови църкви, институции, договорености и морал, на в значителна степен оформили съвременния свят.Има нещо символично, че това става при първото от 30 години посещение на папа в страна, която е една от най-светските в света, има лутерански хомосексуални епископи, отделни гробища за атеисти и едни от най-либералните разбирания за секса и абортите. Проучване напоказа през миналата година, че 80% от шведите се обявяват, за "нерелигиозни" или "категорично атеисти", а според други допитвания данъчната служба е харесвана повече от лутеранската, църква, припомня "Ройтерс".На 31 октомври 1517г. Мартин Лутер окачва на портата на Дворцовата църква във Витенберг своите 95 тезиса с критики към ръководството на Църквата, корупцията в нея и отношенията ѝ към паството. Това е прието и за символичното начало на Реформацията, макар историците да са единодушни, че Лутер не искал да предизвика револция и схизма, а само реформи.Тази година в Германия лидерите на католическата и на водещите протестантски църкви разпространиха съвместно изявление с призив "да излекуваме спомените" за миналото разделение. Папа Франциск също опитва да сближи църквите, но и от двете страни има консервативни среди, които са против това.В протестантските среди се чуват въпроси дали наистина Реформацията е приключила и постигнати ли са целите ѝ или тя се нуждае от нов тласък.